การที่ผู้จัดการมรดกยักยอกทรัพย์มรดก มีผลอย่างไร?
ผู้จัดการมรดกยักยอกทรัพย์มรดก มีผลอย่างไร               ผู้จัดการมรดก เป็นบุคคลที่ศาลแต่งตั้งให้มีหน้าที่จัดการทรัพย์มรดกของผู้ตาย ไม่ว่าจะเป็นการแบ่งปัน โอน หรือขาย เป็นต้น เมื่อผู้จัดการมรดกมีหน้าที่จัดการเกี่ยวกับทรัพย์สินหรือเรื่องเงิน ๆ ทอง ๆ จึงเลี่ยงไม่ได้ที่คนเราจะใช้ช่องทางนี้ในการทำให้ตนได้ทรัพย์สินนั้นมา แต่กฎหมายก็ได้บัญญัติให้เอาผิดกับผู้จัดการมรดกที่ยักยอกทรัพย์มรดกไปเป็นของตนเองเอาไว้ด้วยเพื่อเป็นหลักประกันอย่างหนึ่งว่าผู้จัดการมรดกจะไม่ทุจริตต่อหน้าที่               แต่แน่นอน เมื่อเราอยู่กับทรัพย์สินที่มีราคาสูงก็คงจะมีหน้ามืดตามัวอยากได้ไปเป็นของตนเองคนเดียวกันบ้าง ดังนั้น วันนี้เรามาดูผลของการที่ผู้จัดการมรดกยักยอกทรัพย์มรดกกันดีกว่า เผื่อใครเป็นทายาทหรือผู้จัดการมรดกจะได้รู้ไว้ก่อนว่า ผลของการกระทำเป็นอย่างไร ผู้จัดการมรดกยักยอกทรัพย์ เป็นความผิดอาญา               ความผิดฐานผู้จัดการมรดกยักยอกทรัพย์มรดก กฎหมายกำหนดเป็นความผิดไว้ในประมวลกฎหมายอาญา ซึ่งลักษณะของการกระทำก็คือการที่ผู้จัดการมรดกตามคำสั่งศาลเบียดบังเอาทรัพย์มรดกที่ต้องแบ่งให้ทายาทไปเป็นของตนเอง จากที่เราจะเห็นได้ง่ายที่สุดก็คือ กรณีที่ทรัพย์มรดกเป็นที่ดินซึ่งผู้จัดการมรดกโอนมาเป็นของตนในฐานะผู้จัดการมรดกก่อน แล้วแอบไปโอนเปลี่ยนแปลงทางทะเบียนมาเป็นของตนแบบส่วนตัวโดยไม่บอกทายาทอื่น หากผู้จัดการมรดกยักยอกทรัพย์มรดก ผลเป็นอย่างไร               แน่นอนว่าหากผู้จัดการมรดกยักยอกทรัพย์มรดกย่อมเป็นการกระทำที่ผิดกฎหมาย กลายเป็นคนทุจริต ซึ่งจะส่งผลในเรื่องดังต่อไปนี้ครับ
การที่ผู้จัดการมรดกยักยอกทรัพย์มรดก มีผล ดังนี้:


1. เป็นความผิดอาญา
ตามประมวลกฎหมายอาญา มาตรา 352 ผู้ใดเป็นผู้จัดการมรดกตามคำสั่งศาล เบียดบังเอาทรัพย์มรดกที่ต้องแบ่งปันให้ทายาทไปเป็นของตนเอง ผู้นั้นต้องระวางโทษจำคุกไม่เกินสามปี และปรับไม่เกินหกหมื่นบาท

2. ทายาทสามารถฟ้องร้องเรียกค่าเสียหายได้
ทายาทสามารถฟ้องร้องเรียกค่าเสียหายจากผู้จัดการมรดกที่ยักยอกทรัพย์มรดกได้ โดยสามารถเรียกร้องได้ทั้งทรัพย์สินที่ถูกยักยอกไป และค่าเสียหายอื่นๆ ที่เกิดขึ้นจากการกระทำของผู้จัดการมรดก

3. ศาลสามารถสั่งถอดถอนผู้จัดการมรดกออกจากตำแหน่งได้
หากศาลพิสูจน์ได้ว่าผู้จัดการมรดกยักยอกทรัพย์มรดก ศาลสามารถสั่งถอดถอนผู้จัดการมรดกออกจากตำแหน่งได้
ตัวอย่าง:
นาย A เป็นผู้จัดการมรดกของนาย B  นาย A นำเงินจากบัญชีมรดกของนาย B ไปใช้จ่ายส่วนตัว  ทายาทของนาย B ฟ้องร้องนาย A ต่อศาล  ศาลพิสูจน์ได้ว่านาย A ยักยอกทรัพย์มรดก  ศาลจึงสั่งลงโทษจำคุกนาย A 2 ปี และปรับ 40,000 บาท  และสั่งถอดถอนนาย A ออกจากตำแหน่งผู้จัดการมรดก
41.กฎหมายมรดก-พินัยกรรม,2.ประมวลกฎหมายอาญา,3.ประมวลกฎหมายแพ่งและพาณิชย์,67.กฎหมายอาญาความผิดเกี่ยวกับทรัพย์ (ลักทรัพย์ ยักยอก ฉ้อโกง)